OzLabs/hebrew-wiki-articles huggingface dataset:
אסיא ענתר

אָסיָא רמדאן עָנתָּר (בכורדית: ئاسیا ڕەمەزان ئەنتەر) הידועה גם כוִיאָן ענתר, הייתה לוחמת ביחידות ההגנה של הנשים הכורדיות (YPJ) שנטלה חלק ונודעה כסמל להשתתפות נשים לוחמות במלחמה נגד דאעש, בסוריה.

בשל דמיון מסוים לשחקנית אנג'לינה ג'ולי, היא כונתה בתקשורת העולמית "אנג'לינה ג'ולי הכורדית".

ענתר בנובמבר 2015

== קורות חייה ==
אסיא ענתר נולדה למשפחה כורדית ובשנת 2014, בגיל 17, היא נאלצה להינשא בנישואים שסודרו על ידי משפחתה. שלושה חודשים לאחר מכן, היא התגרשה והצטרפה לשורות יחידות ההגנה של הנשים כדי להילחם נגד דאעש בכורדיסטן הסורית. אסיא אימצה את הכינוי "ויאן ענתר".<ref name=":0"></ref>

ענתר זכתה לתשומת לב בינלאומית ב-2015 כשצלם עיתונות צילם אותה וכינה אותה "אנג'לינה ג'ולי הכורדית", בשל דמיונה לשחקנית. הצילומים הופצו בכל רחבי העולם, תוך הדגשת הכינוי והדמיון. אישים ולוחמים כורדים, גינו את ההשוואה, והתייחסו אליה כמעליבה ו"החפצה" של דמותה, כי היא הייתה אחת מני לוחמות רבות ואמיצות שהפילוסופיה שלהן הייתה: שוויון, פשטות וצניעות.<ref name=":0" /><ref name=":1"></ref>

עד למותה, כעבור שנתיים, היא השתתפה במספר קרבות.<ref name=":0" />

== מותה ==
ב-30 באוגוסט 2016, בגיל 19, התקרבו מחבלים מתאבדים של דאעש בשלוש מכוניות תופת לעמדות הכורדיות, ליד העיר שבקרבת גבול טורקיה–סוריה. הלוחמים הכורדים תקפו את המכוניות והצליחו לנטרל שתיים מהן. המכונית השלישית התפוצצה בקרבת הלוחמים ובין ההרוגים הייתה גם אסיא.<ref name="مولد تلقائيا4"></ref><ref></ref><ref name=":1" />

== קישורים חיצוניים ==

== הערות שוליים ==

קטגוריה:מלחמת האזרחים בסוריה: אישים
קטגוריה:פעילות זכויות נשים כורדיות
קטגוריה:ילידי 1997
קטגוריה:נפטרים ב-2016
Living the Dream Tour (אלבום)

Living the Dream Tour הוא אלבום ההופעה השני של להקת Slash Featuring Myles Kennedy and the Conspirators. אלבום זה יצא לאחר סיבוב ההופעות באותו שם שנערך למטרת קידום אלבום האולפן השלישי של הלהקה, Living the Dream שיצא שנה לפני כן.

בניגוד לשלושת אלבומי ההופעה הקודמים של הגיטריסט סלאש והזמר מיילס קנדי, האלבום הזה אינו מכיל גרסאות כיסוי רבות. האלבום מכיל גרסאות כיסוי לשיריו של סלאש מתוך אלבום הסולו הראשון שלו (Slash), גרסת כיסוי אחת לשיר של להקת Guns N' Roses ושירים מקוריים של הלהקה.

== רקע ==
במהלך ההפסקות שנערכו בין הלג השמיני לתשיעי והתשיעי לעשירי בסיבוב ההופעות Not in This Lifetime... Tour של להקת Guns N' Roses (שבמהלכו התקיימה הופעה בפארק הירקון) חזר סלאש לאולפן עם להקת הסולו שלו והחל להקליט עמה אלבום חדש. מספר חודשים לאחר שהאלבום יצא לאור (תחת השם Living the Dream) נערכה הפסקה בין הלג עשירי ללג האחד-עשר, במהלכה יצא סלאש עם להקת הסולו שלו לסיבוב ההופעות Living the Dream Tour (שבמהלכו התקיימה הופעה באקספו תל אביב). בתום סיבוב ההופעות חזר לסיבוב ההופעות של Guns N' Roses והוציא לאור את אלבום ההופע<nowiki/>ה שהוקלט במהלך הופעה שהתקיימה בלונדון ב-20 בפברואר 2019. האלבום יצא לאור במהדורות CD, Blu-Ray, DVD ו-LP צבעוני.

== רשימת השמעה ==

== משתתפים ==
* מיילס קנדי - שירה מובילה וגיטרת קצב
* סלאש - גיטרה מובילה ושירה מלווה
* ברנט פיץ - תופים, כלי הקשה ושירה מלווה
* טוד קרנס - גיטרת בס, שירה מלווה ושירה מובילה
* פרנק סידוריס - גיטרה מלווה ושירה מלווה
הפארק הלאומי לוס קרדונס

הפארק הלאומי לוס קרדונס (בספרדית: Parque Nacional Los Cardones) הוא פארק לאומי הממוקם בפרובינציית סלטה שבצפון מערב ארגנטינה.

הפארק מגן על אזור טבעי במסגרת האזור האקולוגי היי מונטה שבארגנטינה. הוא משתרע על שטח של כ-640 קילומטר רבוע ובו גבעות וערוצים בגובה של 2,700 עד 5,000 מטר מעל פני הים. שמו ניתן לו משכיחותו בו של צמח הקרדון גראנד קקטוס . מצויים בו מאובנים של בעלי חיים ועקבות של דינוזאורים.

הפארק נוצר בשנת 1996, כאשר רשות הפארקים הלאומיים קנתה את אדמת הפארק מידי בעלים פרטיים.

האקלים במרבית שטח הפארק הוא צחיח ומצטיין בהפרשים גדולים בין טמפרטורות המינימום והמקסימום. כמות המשקעים השנתית הממוצעת בו היא כ-150 מילימטר, ומרביתם יורדים בו מחודש נובמבר ועד מרץ. שלג יורד באזורים הנמוכים של הפארק רק לעיתים נדירות. הטמפרטורות הממוצעות בו הן 11 מעלות צלזיוס בחורף ו-18 מעלות בקיץ.

<gallery widths="200px" heights="200px" perrow="2">
תמונה:Los Cardones National Park 09.jpg|קרדון גראנד קקטוס
תמונה:Pn los cardones logo.png|לוגו הפארק
</gallery>

==קישורים חיצוניים==

קטגוריה:ארגנטינה: פארקים לאומיים
קטגוריה:סלטה (פרובינציה)
הרי טומוק אומאק

הרי טומוק אומאק (בפורטוגזית: Serra do Tumucumaque, בצרפתית: Monts Tumuc-Humac, בהולנדית: Toemoek-Hoemakgebergte) הם רכס הרים בחלקה הצפון מערבי של אמריקה הדרומית, המשתרע לאורך כ-120 קילומטר ממזרח למערב באזור הגבול בין ברזיל בדרום לבין סורינאם וגיאנה הצרפתית בצפון. בשפתם של עמי אפלאם ואיאנה , טומוקומאק פירושו "סלע ההר המסמל את המאבק בין השמאן לרוחות". הרכס מבודד מאוד וכמעט בלתי נגיש.

מקורם של שני הנהרות מארוני ואויאפוק הוא בהרי טומוק אומאק. מארוני מהווה את כל הגבול (השנוי במחלוקת) בין סורינאם לגיאנה הצרפתית, והאויאפוק את רוב הגבול בין גיאנה הצרפתית לברזיל.

הרי טומוק אומאק הם חלק מרמות טומוקומק של מגן גויאנה. הם חשובים מבחינה גאוגרפית מכיוון שהם יוצרים את קו פרשת המים בין המערכת הביוגאוגרפית של אגן האמזונס לבין זו של אזור החוף האטלנטי בגיאנה.

הפארק הלאומי הרי טומוקומאק בברזיל נקרא על שם הרי טומוק אומאק ומכסה את החלק של רכס ההרים הכלול במדינה, במדינות פארה ואמאפה. הפארק הוקם בשנת 2002, והוא הפארק הלאומי הגדול ביותר בברזיל והיער הטרופי המוגן הגדול בעולם. הנקודה הגבוהה ביותר במדינת אמאפה נמצאת בו, ומגיעה לגובה של 701 מטר.

הסרט הצרפתי Tumuc Humac משנת 1970, בבימויו של ז'אן-מארי פרייה , נקרא על שם רכס ההרים.

==קישורים חיצוניים==

טומוק אומאק
קטגוריה:סורינאם: גאוגרפיה
קטגוריה:גיאנה הצרפתית: גאוגרפיה
קטגוריה:ברזיל: הרים
מוט (כלי נשק)

לוחמי [[בוג'וטסו יפניים חמושים במוט בו.]]
איור המתאר לחימה באמצעות מוט מסוג Quarterstaff
מוטות בו יפניים
המוט - מקל ארוך (בגובה של אדם ומעלה) וגלילי מחומר קשיח, לרוב עץ או מתכת - משמש מאז שחר האנושות ככלי נשק, לרוב כאמצעי לחימה לא קטלני. יתרונותיו של מוט הלחימה הם פשטותו, רב-שימושיותו וזמינותו: שכן כל מקל ארוך מספיק, כגון מוט הליכה או מקל רועים או ידית של כלי חקלאי (כגון חרמש או קלשון), יכול לשמש כנשק בעת הצורך. מהמוט הפשוט התפתחו מוטות שמחודדים בקצה אחד ומהם החנית, הרומח, הכידון ומגוון נשקי מוט המאופיינים בסוגים רבים של להבים וראשי קרב בקצה שלהם. 

== לחימה עם מוט ==

המוט הוא נשק דו-ידני ולרוב הלחימה בו נעשית תוך החזקתו בשתי הידיים ורק לעיתים רחוקות ביד אחת (לעומת לחימה במוטות קצרים). המוט משמש גם להתקפה וגם להגנה, על ידי חסימת מכות מכלי נשק אחרים. לרוב המוט מסווג כאמצעי לחימה לא קטלני שמטרתו בעיקר לפצוע ולהמם את היריב, למרות שבתיאוריה אפשר גם להרוג איתו. המוט הפשוט אינו יעיל נגד שריון גוף ויכול להישבר ממהלומות חזקות של גרזן קרב או חרב כבדה. מסיבות אלו המוט הפשוט אינו משמש כנשק צבאי בשדה הקרב אלא בעימותים צבאיים-למחצה או אזרחיים (כגון נזיר שאולין שהודף שודדים).

המוט הוא נשק רווח באמנויות לחימה ובפרט באלו שמוצאן ביפן, סין ומזרח אסיה. ביפן המוט נקרא "בו" - Bō ואורכו הוא כ-6 שאקות (180 ס"מ). אמנות הלחימה במוט נקראת בוג'וטסו . המוט משמש גם ככלי לחימה בוו-שו ("קונג פו"), כולל בידי נזירים, בשל היותו פשוט ולא קטלני, וגם עקב תפוצתו הרבה ככלי שמשמש גם לעבודה, הליכה ושימושים לא אלימים. לחימה במוט רווחת גם בהודו, כחלק מאמנות הלחימה סילאמבאם .

באירופה של ימי הביניים והרנסאנס, מוט לחימה נקרא Quarterstaff ואורכו הוא . לעיתים הקצוות שלו מחוזקים בציפוי מתכת. בפורטוגל וספרד התפתחה אמנות הלחימה Jogo do pau שמתרכזת בלחימה באמצעות מוט.

== בתרבות ==

בימינו המוט אינו נפוץ ככלי נשק אך מופיע ביצירות בדיוניות רבות – בעיקר קומיקס וקולנוע – כנשקם של נינג'ות, נזירי שאולין, גיבורי-על ולעיתים גם נבלי-על. בין הדמויות הידועות שמוט הוא נשקן העיקרי נמנות: דונטלו מצבי הנינג'ה, גמביט מהאקס-מן, ג'ון הקטן מסיפורי רובין הוד, צ'יטרה מחתולי הרעם ועוד.

בתרבות היהודית והנוצרית, מוט עץ בלתי מעובד, שדומה בצורתו למקל רועים או מטה רועים, משמש כסמל למנהיגות, בעיקר מנהיגות דתית. שימוש זה התקבע בעקבות מטה משה וסיפור יציאת מצרים: משה רבנו השתמש במטה הרועים שלו לבצע נסים, אותות ומופתים ושימש כסמל למנהיגותו. לכל ראש שבט משבטי ישראל היה מטה משלו. שימוש זה התגלגל לשרביט המלוכה ולמטה הבישוף בנצרות.

== ראו גם ==

* כלי נשק דומים:
** נשק מוט
** חנית
** אלה (כלי נשק)
* אמנויות לחימה:
** בוג'וטסו (Bōjutsu)
** ז'וגו דו פאו (Jogo do pau)
** סילאמבאם (Silambam)

קטגוריה:אמצעי לחימה
קטגוריה:נשק קר
ארצ'י גברד

ארצ'יבלד מקסוול גברד (באנגלית: Archibald Maxwell Gubbrud; ) היה פוליטיקאי אמריקאי מדקוטה הדרומית, איש המפלגה הרפובליקנית, שכיהן כמושל דקוטה הדרומית ה-22 בשנים 1961–1965.
==ראשית חייו==
ארצ'י גברד נולד בעיירה נורווי (Norway, קרויה על שמה של נורווגיה, שחלק גדול מתושבי דקוטה הדרומית ומדינות סמוכות הם צאצאים של מהגרים ממנה) שבמחוז לינקולן שבדקוטה הדרומית. הוא היה אחד מארבעת ילדיהם של טורוול מריוס ואלה (לבית רומריאם) גברד. בשנים 1911–1914 כיהן סבו של גברד, אנדרו רומריאם, כחבר בית הנבחרים של דקוטה הדרומית, והיה ידידו של מושל המדינה, פיטר נורבק. ב-1929 סיים גברד את לימודיו באקדמיית אגוסטנה שבקנטון, דקוטה הדרומית. לאחר מות אביו ב-1934, הפך גברד לאחראי על החווה המשפחתית ועשה חייל בפועלו. הוא נשא לאישה את פלורנס דקסטר, ולשניים נולדו שני ילדים.
==קריירה פוליטית==
הקריירה הפוליטית של גברד החלה כאשר הוא היה לפקיד במועצת העיירה נורווי. בשנים 1947–1952 הוא שימש כיושב ראש בית הספר אלמווד. ב-1948 הוא נבחר כנציג מחוז לינקולן בוועידת המפלגה הרפובליקנית של דקוטה הדרומית. ב-1950 נבחר גברד כחבר בית הנבחרים של דקוטה הדרומית, וכיהן בתפקיד בשנים 1951–1960, כשבשנתיים האחרונות לכהונתו הוא כיהן כיושב ראש הבית. ב-1951 הוא זכה בפרס שימור הקרקע של אגודת עמק המיסיסיפי. הוא גם היה יושב ראש מועצת המנהלים של מועצת המחקר החקיקתי.

ב-1960 התמודד גברד על משרת מושל דקוטה הדרומית, ונבחר לאחר שהביס את המושל המכהן, ראלף הרסת' בהפרש של 4,435 קולות בלבד. ב-1962 הוא נבחר לתקופת כהונתו השנייה כמושל לאחר שניצח שוב את הרסת' בהפרש של 31,000 קולות. במהלך תקופת כהונתו, הוכפל הסיוע המדינתי לחינוך. בית החולים המדינתי קאסטר ומשרד התקציב המדינתי החלו את פעולתם בהמלצתו. ב-1965 סיים גברד את כהונתו כמושל ושב לחוותו. ב-1968 התמודד גברד באי-רצון על מושב בסנאט של ארצות הברית לאחר ששוכנע לעשות כן על ידי מפלגתו, אך הובס על ידי הסנאטור המכהן ג'ורג' מקגוורן.

ב-1969 מינה הנשיא ריצ'רד ניקסון את גברד כמנהל של מנהלת החוואים (יורשתה של מנהלת החקלאות האמריקאית), תפקיד בו הוא שימש עד 1977.
==מותו==
ארצ'י גברד נפטר בסו פולס ב-26 באפריל 1987 מסרטן הריאה. הוא נטמן בבית הקברות הלותרני שבהדסון, מחוז לינקולן.
==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1458/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, pp. 1459-1460.
</div>

==קישורים חיצוניים==
* [https://www.nga.org/governor/archie-gubbrud/ ארצ'י גברד] באתר אגודת המושלים הלאומית 
* [https://politicalgraveyard.com/bio/grovenor-guert.html#918.05.41 ארצ'י גברד] באתר The Political Graveyard 
* 

קטגוריה:מושלי דקוטה הדרומית
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית המחוקקים של דקוטה הדרומית
קטגוריה:אמריקאים ממוצא נורווגי
קטגוריה:אמריקאים שנפטרו מסרטן הריאה
קטגוריה:אמריקאים שנולדו ב-1910
קטגוריה:אמריקאים שנפטרו ב-1987
בוליו

בוליו (בספרדית: Bolillo כפי שמכונה במקסיקו; או pan francés; כפי שמכונה במרכז אמריקה, שפירושו "לחם צרפתי") הוא סוג של לחם מלוח המיוצר במקסיקו ובמרכז אמריקה. זהו וריאציה של הבגט, אך קצר יותר באורכו ולעיתים קרובות נאפה בתנור אבן. הלחם הובא למקסיקו סיטי בשנות ה-60 של המאה ה-19 על ידי קבוצת הטבחים של מקסימיליאן הראשון, קיסר מקסיקו והפופולריות שלו התפשט במהירות ברחבי המדינה.<ref></ref>

== מאפיינים ==
אורך הלחם בערך 15 ס"מ, צורתו אובלית (בדומה לכדור של הפוטבול), עם קרום פריך וחלק פנימי רך המכונה מיגאהון (migajón) כלומר פירור. זהו המרכיב העיקרי לטורטות (לחם משוטח) ולמולטים (כריך פתוח). יש ללחם חתך מלמעלה שנעשה בסכין אופה (סכין גילוח עם ידית). החתך מאפשר פליטת אדים מתוך הלחם בזמן האפייה ואת התרחבות הלחם מבלי לפוצץ את כרומו. וריאציה של הבוליו היא ה-telera, שהוא מאוד דומה, אבל במקרה זה בדרך כלל רך יותר וכטרנד נוכחי מתוק יותר. וריאציות אחרות כוללות בוליוס העשויים ממרכיבים חלופיים כגון חיטה מלאה, נבט חיטה או פשתן.

== שמות ==
 הבוליו הוא וריאציה של הבגט ולכן לעיתים קרובות יש לו שמות בשפה המקומית המשקפים זאת. בגוודלחרה ובסונורה, נקרא בירוטס אשר עשויים לעיתים קרובות עם מחמצת. בצפון מקסיקו, הם ידועים גם כבוליו וגם כפאן בלנקו, בעוד שבצפון מזרח מקסיקו הוא ידוע כפאן פרנצס (לחם צרפתי). בסינלואה הם נקראים טורצידו ובירוטה. במרכז אמריקה, במיוחד באל סלבדור, הוא ידוע גם בשם פאן פרנצס ובגואטמלה ידוע בשם פירוחו. בפנמה, סוג לחם דומה אך ארוך יותר, ידוע בשם פלאוטה (חליל) בעוד פאן פרנצס מתייחס לבגט הצרפתי הדק יותר והפריך יותר. בברזיל מכינים לחם דומה שמוכר בשם pão francês או pão de sal ("לחם מלח"). בפיליפינים, לחם דומה שמקורו בבגט ידוע בשם פאן דה סאל (כלומר "לחם של מלח").

== שימושים ==
הבוליו הוא הלחמנייה האופיינית המשמשת לנקניקיות סונוראן .<ref></ref>

== לקריאה נוספת ==
* לחמנייה צרפתית 

==קישורים חיצוניים==

== הערות שוליים ==

קטגוריה:המטבח המקסיקני
קטגוריה:לחם
יחסי גאנה–פרו

יחסי גאנה–פרו הם היחסים הבילטרליים בין גאנה ופרו. שתי המדינות הן חלק מהאו"ם ומהמדינות הבלתי-מזדהות. שגרירות פרו בגאנה היא אחת משתי השגרירויות שמחזיקה פרו באפריקה שמדרום לסהרה, השנייה נמצאת בפרטוריה, דרום אפריקה, מאז סגירתן של שלוש שגרירויות בקניה, זמביה וזימבבואה ב-1990.

== היסטוריה ==
היחסים בין שתי המדינות מתוארכים לתקופת מלכות המשנה של פרו, שכן מספר עבדים אפריקאים הגיעו מהאזור.

שתי המדינות כוננו יחסים דיפלומטיים ב-23 ביוני 1987. לפרו יש שגרירות באקרה מאז 2013. פרו פתחה קונסוליה בעיר בשנת 2015.

בשנת 2015, ביקרה משלחת פרואנית בראשות באקרה כדי לקדם את היחסים, וכן כדי לחנוך רשמית את שגרירות פרו במדינה. בשנת 2016, ביקרה משלחת מגאנה בפרו במטרה להמשיך בסחר בין שתי המדינות.

== סחר ==
בשנת 2020 הסתכם היצוא הפרואני לגאנה בשווי של 17.8 מיליון דולר, המייצג צמיחה של 229% ביחס לשנה הקודמת. באותה שנה, עמד מאזן הסחר בין שתי המדינות על 17.5 מיליון דולר, צמיחה של 276% ביחס לשנה הקודמת.

== נציגויות דיפלומטיות ==
* לגאנה אין שגרירות בפרו, ושגרירות גאנה בברזיליה אמונה על היחסים עם פרו. עם זאת, מחזיקה גאנה בקונסולית כבוד בלימה.
* לפרו יש שגרירות באקרה וכן קונסולית כבוד ב.

== קישורים חיצוניים ==

== הערות שוליים ==
In the Middle (שיר של נטליה בארבו)

"In the Middle" (בעברית: "בָּאֶמְצַע") הוא סינגל שהוקלט על ידי הזמרת המולדובית נטליה בארבו. את השיר הוציאה ב-19 בינואר 2024 לאור חברת התקליטים רגוזה מיוזיק. לאחר זכייתו ב-Etapa națională 2024 השיר ייצג את מולדובה באירוויזיון 2024, שהתקיים במאלמה שבשוודיה.

== רקע וכתיבה ==
"In the Middle" נכתב על ידי בארבו וקריס ריצ'רדס.<ref></ref> בראיונות שונים ציינה בארבו כי הוא נוצר בהשראת ילדיה ואהבתה אליהם. לטענתה, לא הייתה ציפייה כלשהי לשיר, והוא נוצר מלבה האישי. על-אף שלא היה אמור להשתתף בקדם המולדובי לאירוויזיון 2024, החליטה בארבו לשלוח אותו לבחינת הוועדה לאחר ששוכנעה על ידי ריצ'רדס.<ref name=":0"></ref> היא קבעה שלבו של האדם, ה"אור" של נשמת האדם, נמצע "באמצע" הגוף, ומכאן ההשראה לשם השיר.

== תחרות זמר של האירוויזיון ==
=== Etapa națională 2024 ===
תאגיד השידור המולדובי, TeleRadio-Moldova (TRM), ארגן תחרות ארצית בת 11 משתתפים בשם Etapa națională 2024 על מנת לבחור את נציג המדינה לאירוויזיון הקרוב. תחילה 32 מתמודדים ביצעו את שירם בשידור חי מול ועדה מקצועית, שניפתה את הרשימה ל-11 מתחרים בלבד. זהות הזוכה בגמר נקבעה על ידי שילוב בין הצבעות צוותי השיפוט לקולות הקהל ביחס שווה של 50/50.<ref name="rules"></ref><ref name="entries"></ref>

ב-26 בדצמבר 2023 הוכרז "In the Middle" כאחד משלושים ושניים השירים שהעפילו לשלב האודישן. הוא צלח את השלב הראשונה, ועלה לגמר, שהתקיים ב-17 בפברואר.<ref></ref><ref name="aud-results"></ref> ערב הגמר נגמר בתיקו של 22 נקודות בין "In the Middle" בביצוע של בארבו לבין "Anti-Princess" של ולריה פאשה. מכיוון שבארבו קיבלה יותר נקודות מהשופטים, היא זכתה בתחרות.<ref></ref>

לאחר ניצחונה הגישה פאשה ערעור על תוצאות התחרות.<ref></ref> היא הצהירה כי כללי האירוע לא היו שקופים מספיק, וכלל לא הבהירו כיצד ייקבע שובר שוויון בין השירים. לטענתה, לא ניתנה עדיפות להצבעות השופטים או לקולות הקהל. TRM לבסוף הצהיר כי בשל 950 קולות פסולים שנצברו לפאשה, בארבו היא זוכת האירוע ונציגת מולדובה לאירוויזיון 2024.<ref name="ValeriaTVMResponse"></ref>

=== באירוויזיון ===
מולדובה שובצה להתחרות במחצית השנייה של חצי הגמר הראשון, שהתקיים ב-7 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. מולדובה הופיעה כמדינה ה-11, אחרי פינלנד ולפני אזרבייג'ן. ב-7 במאי עלתה בארבו על בימת חצי הגמר הראשון של האירוויזיון וביצעה את שירה "In the Middle". היא נכשלה בניסיונה להעפיל לגמר שהתקיים ב-11 במאי לאחר שסיימה במקום ה-13 עם 20 נקודות.

== היסטוריית יציאות לאור ==
{| class="wikitable plainrowheaders"
|+היסטוריית יציאות לאור ופורמטים עבור "In the Middle"
! scope="col" | אזור
! scope="col" | תאריך
! scope="col" | פורמטים
! scope="col" | חברת תקליטים
! scope="col" | מקור
|-
! scope="row" | עולם
| 19 בינואר 2024
| הורדה דיגיטלית הזרמת מוזיקה
| רגוזה מיוזיק
|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי מולדובה באירוויזיון
קטגוריה:שירים באנגלית
עכשיו או לעולם

עכשיו או לעולם הוא שיר של הזמר הישראלי עידן רפאל חביב. השיר נכתב והולחן על ידי רפאל חביב, הופק בידי גלעד שמואלי ועובד על ידי שמואלי וחביב. השיר יצא לאור ב-22 במאי 2013 ובאוגוסט 2013 נכלל באלבום האולפן השני של חביב, "לאבד עניין בזמן".

== רקע ==
השיר נכתב והולחן על ידי רפאל חביב, הופק בידי גלעד שמואלי ועובד על ידי שמואלי וחביב<ref name=":0"></ref>. בראיון ל-ynet סיפר:

השיר יצא לאור ב-22 במאי 2013<ref></ref> ובאוגוסט 2013 נכלל באלבום האולפן השני של חביב, "לאבד עניין בזמן"<ref></ref>.

== וידאו קליפ ==
הווידאו קליפ של השיר יצא ב-11 ביוני 2013. בקליפ נראה חביב נמצא בדירה יחד עם בחורה שמאזינה לשיר, וממתין בדריכות לתגובה שלה<ref name=":0" /><ref></ref>.

== מיקומי שיא ==

== הערות שוליים ==
פיגוע הדקירה בסידני (2024)

פיגוע הדקירה בסידני הוא פיגוע דקירה המוני שהתרחש ב-13 באפריל 2024 במרכז הקניות וסטפילד בונדיי ג'נקשן בסידני שבניו סאות' ויילס באוסטרליה, ונהרגו בו שישה בני אדם והמפגע. מספר בני אדם נוספים נפצעו, בהם תינוק בן תשעה חודשים. המפגע, ג'ואל קאוצ'י בן ה-40, נורה למוות על ידי שוטר.

== רקע ==
מרכז הקניות וסטפילד בונדיי ג'נקשן הוא מרכז קניות מרכזי שממוקם בפרוור בונדיי ג'נקשן. זהו אחד ממרכזי הקניות הגדולים והפופולריים ביותר באוסטרליה. בזמן הפיגוע, מרכז הקניות היה מלא במאות מבלים.<ref name=":2"></ref>

פיגועים המוניים באוסטרליה נחשבים לנדירים יחסית, והאחרון שבהם התרחש ב-2019, ובו נהרגו ארבעה בני אדם ואחד נפצע בפיגוע המוני בדרווין.<ref></ref>

== הפיגוע ==
לפי משטרת ניו סאות' ויילס , המפגע נכנס לווסטפילד בונדיי ג'נקשן בסביבות השעה 3:10 אחר הצהריים לפי שעון אוסטרליה. על פי החשד, הוא עזב את המרכז וחזר כעבור 10 דקות עם סכין.

על פי הדיווחים, החשוד נשא סכין באורך של כ-20–30 ס"מ ולבש מכנסיים קצרים וחולצת ספורט. עדי ראייה סיפרו כי הוא התנהג בצורה "לא שגרתית", וקטעי וידאו ממצלמות אבטחה וצילומי עוברי אורח הראו את העבריין מסתער לעבר חלק מהקונים עם הסכין.

הדקירות החלו בשעה 15:20. שוטרים הוזעקו 16:00, בעקבות דיווחים על מספר אנשים שנדקרו. מרכז הקניות פונה ותחבורה ציבורית באזור הופנתה לאזורים אחרים.

המפגע נורה למוות בחזהו על ידי שוטר שהתעמת עמו בקומה החמישית של הבניין והחל לבצע בו החייאה מיד לאחר שירה בו.

== נפגעים ==
בשעה 18:15, המשטרה אישרה שחמישה קורבנות נהרגו יחד עם המפגע, ושאחרים נפצעו אנושות. כל ששת ההרוגים היו מבוגרים, חמש נשים וגבר.

לפחות שמונה בני אדם אושפזו, בהם ילדה בת תשעה חודשים שעברה ניתוח, ואמה<ref name="aj2"></ref> שמתה מאוחר יותר בבית החולים,<ref name=":02"></ref> מה שהעלה את מניין ההרוגים לשבעה.<ref></ref> חלק מהפצועים היו במצב אנוש.<ref name="abc62"></ref>

== החקירה ==
חקירות ראשוניות העלו כי המפגע פעל לבדו<ref></ref> והמניע שלו עדיין לא ידוע.<ref></ref>

בשעה 20:30, נציבת המשטרה, קארן וב , אמרה בהצהרה לתקשורת שהמשטרה מאמינה שהתוקף הוא גבר בן 40 שפעל לבדו<ref></ref> ושהאירוע אינו מתקפת טרור.<ref></ref> לדבריה, אין סיכון מתמשך לציבור.<ref></ref> היא גם רמזה שייתכן שהמפגע היה מוכר למשטרה. המשטרה הפדרלית של אוסטרליה נפרסה לאחר מכן לסייע למשטרת ניו סאות' ויילס.

== תגובות ==
ראש ממשלת אוסטרליה, אנתוני אלבניזי, אמר כי הפיגוע הוא "מעשה אלימות מחריד" ואמר שהוא עודכן על המתקפה והביע הזדהות עם הנפגעים.<ref></ref> הוא גם כינה את השוטר שירה במפגע "גיבור".<ref name="inspector"></ref>

צ'ארלס השלישי, מלך הממלכה המאוחדת ואוסטרליה, הצהיר כי הוא ורעייתו המלכה קמילה היו "המומים ונחרדים לחלוטין" מ"המתקפה חסרת היגיון" והביע הזדהות עם "המשפחות והאהובים של אלה שנהרגו באכזריות כה רבה".<ref></ref> ויליאם, נסיך ויילס, וקתרין, נסיכת ויילס, פרסמו הצהרה בטוויטר המביעה צער על האירוע תוך שבחים לשוטרים "שסיכנו את חייהם כדי להציל אחרים".<ref></ref><ref></ref>

==קישורים חיצוניים==

== הערות שוליים ==

קטגוריה:רצח באוסטרליה
קטגוריה:סידני: היסטוריה
סידני
קטגוריה:אירועי דקירה המוניים
חטיבת הנחתים האמפיבית (הכוחות המזוינים של טורקיה)

חטיבת הנחתים האמפיבית (בטורקית: Amfibi Deniz Piyade Tugayı), או יחידת הקומנדו האמפיבית (בטורקית: Amfibi Komando), היא יחידת נחתים המיועדת למבצעים מיוחדים של חיל הים הטורקי, בסיסה של היחידה נמצא בפוקה ליד איזמיר.<ref></ref><ref></ref>

== היסטוריה ==
ההיסטוריה המודרנית של חטיבת הנחתים הטורקית, בפיקודה של קבוצת לוחמה אמפיבית, החלה בשנת 1966 עם היווצרות הכוח הראשון לפלישה רגלית מן הים, שהיה למעשה גדוד הנחתים הראשון. סגן האדמירל כמאל קאיאג'אן דחף להקמתו של הגדוד, שהוקם ב־15 בספטמבר 1966 בבסיס הימי בגאלג'וק. מפקדת הכוחות הוקמה במרסין באפריל 1971. גדוד הנחתים האמפיבי השני הוקם ב־1973, ומפקדת רגימנט הנחתים האמפיבי הוקמה ב־18 באפריל 1974, לפני הפלישה לקפריסין.<ref></ref>

רגימנט הנחתים האמפיבי לקח חלק בפלישה לקפריסין דרך הים, ב־20 ביולי 1974, אבטח את ראש החוף ותרם להצלחה משמעותית. הרגימנט השתתף גם ב"מבצע השלום השני", עם הצלחה במשימות שניתנו לו. בשל ההצלחה ב"מבצע השלום בקפריסין", ב-15 בנובמבר 1983, העניק ראש המטה הכללי את מדליית הזהב "אומץ לב יוצא דופן והקרבה עצמית".

לאחר הפלישה לקפריסין ב־1974, גדוד הנחתים השלישי, גדוד התמיכה האמפיבי, הוקם ב־1979 באיזמיר. בכך הושלם ארגון היחידה ברמת הרגימנט. בשנת 1980, גדוד הנחתים האמפיבי השלישי נפרס באופן זמני במרסין כדי להשלים משימות ניהול של ממשל צבאי. בתקופה 1985-1992 נערכו תרגילים רבים בטורקיה ומעבר לים, ובוצעו משימות הרתעה בים האגאי ובים התיכון. רגימנט הנחתים האמפיבי השתתף גם במבצעים בסוריה ובלוב בהנהגתו של אדמירל גירסל צ'יפינר.

== תמונות ==
<gallery>
קובץ:Turkish_troops.jpg|טקסט=Turkish marine personnel on the Italian island of Sardinia during the Destined Glory 2005 (Loyal Midas) military exercise|נחתים טורקים באי האיטלקי סרדיניה בתרגיל צבאי המיועד לתפארת לויאל מידאס 2005
קובץ:Turkish_navy_sailors.jpg|טקסט=Turkish marines aboard USS Nassau stand by to conduct maritime interdiction operations, as part of exercise Phoenix Express 2007|נחתים טורקים על סיפון USS נאסו מחכים לביצוע פעולות מניעה ימיות, כחלק מתרגיל פניקס אקספרס 2007
קובץ:Turkish_sailors_in_Phoenix_Express_2009.jpg|טקסט=Amphibious Marines perform fast-rope exercises from a U.S. Navy MH-60S Sea Hawk helicopter during exercise Phoenix Express in 2009|נחתים אמפיביים מבצעים תרגילי פאסט-רופ ממסוק MH-60S סי הוק של הצי האמריקני בתרגיל פניקס אקספרס 2009
קובץ:1000w_q95_(2).jpg|טקסט=Turkish Marines board an MV-22 Osprey on the flight deck of the USS Kearsarge while participating in Turkish-led and hosted amphibious exercise Exercise Egemen|הנחתים הטורקים עולים על מטוס בל-בואינג V-22<nowiki/>על סיפון USS קירסארג' במהלך תרגיל אמפיבי בהובלת ואירוח טורקיה תרגיל אגמן
קובץ:Turkish_Marines_Motto.jpg|טקסט="Once a marine, always a marine" motto, at the entrance of an exercise area|מוטו "פעם נחת, תמיד נחת", בכניסה לאזור אימונים
</gallery>

==הערות שוליים==

==קישורים חיצוניים==

קטגוריה:יחידות נחתים
קטגוריה:הכוחות המזוינים של טורקיה
דימיטר גלבצ'ב

דימיטר בוריסוב גלבצ'ב (בבולגרית: Димитър Борисов Главчев, נולד ב-15 באוגוסט 1962) הוא פוליטיקאי בולגרי שמכהן כראש ממשלת בולגריה ושר החוץ, במסגרת ממשלת מעבר. הוא פוליטיקאי עצמאי ומכהן גם כמבקר המדינה של בולגריה בחופשה ללא תשלום. הוא היה בעבר חבר במפלגת אזרחים למען פיתוח אירופי של בולגריה וכיהן כחבר האספה הלאומית מ-2009 עד 2021. בשנת 2017 הוא כיהן זמן קצר כיו"ר האספה הלאומית.

== ביוגרפיה ==
הוא נולד ב-15 באוגוסט 1962 בסופיה. הוא סיים את לימודיו באוניברסיטה בשנת 1987 כרואה חשבון. הוא קיבל תואר שני ביחסים בין-לאומיים.

גלבצ'ב עבד כרואה חשבון במשך כ-30 שנה, 20 מהן כרואה חשבון עצמאי.<ref></ref>

== פעילות פרלמנטרית ==
גלבצ'ב נבחר ב-2009 לאספה הלאומית מטעם מפלגת אזרחים למען פיתוח אירופי של בולגריה. הוא כיהן 5 קדנציות נוספות כחבר פרלמנט.

בכהונתו בפרלמנט שימש גלבצ'ב כחבר בוועדת התקציבים והכספים.<ref></ref> בתפקיד זה סייע בניסוח "חוק מבקר המדינה" מ-2010.

בשנת 2011 הוא מונה לסגן יו"ר מפלגת אזרחים למען פיתוח אירופי של בולגריה בפרלמנט..

במהלך האספה הלאומית ה-43 , הוא מונה לסגן יו"ר האספה הלאומית, והוביל את ישיבות האספה בזמן היעדרותה של היו"ר צצקה צאצ'בה .<ref></ref>

גלבצ'ב לא העמיד את עצמו לבחירה לפרלמנט בבחירות בבולגריה בנובמבר 2021.

=== כיו"ר האספה הלאומית ===
גלבצ'ב כיהן כיו"ר האספה הלאומית ה-44 מ-18 באפריל עד ל-17 בנובמבר 2017.

גלבצ'וב התפטר ב-17 בנובמבר, לאחר תקרית עם מנהיגת המפלגה הסוציאליסטית הבולגרית, קורנליה נינובה , אותה הוא אילץ לעזוב את הישיבה בשל 'העלבת' ראש הממשלה בויקו בוריסוב.<ref></ref>

== כיו"ר לשכת הביקורת ==
ב-26 ביולי 2023 גלבצ'ב נבחר לתפקיד מבקר המדינה של בולגריה בתמיכת 148 חברי פרלמנט.<ref></ref> ב-31 ביולי, גלבצ'וב החל רשמית כהונה בת 7 שנים.<ref></ref>

== כראש ממשלה זמני ==
ב-28 במרץ 2024, לאחר התפטרותה של ממשלת ניקולאי דנקוב, גלבצ'וב נפגש עם הנשיא רומן ראדב. על פי חוקת בולגריה, גלבצ'ב, כמבקר המדינה, יכול להיבחר על ידי הנשיא לכהן כראש ממשלה זמני.<ref></ref>

למחרת, ראדב הכריז שגלבצ'ב מיועד לתפקיד ראש הממשלה, והזמין אותו לפגישה נוספת ב-30 במרץ.<ref></ref>

ב-30 במרץ, ראדב העניק לגלבצ'ב רשמית את האחריות להרכיב ממשלה זמנית.<ref></ref>

על פי הצעת חוק שהתקבלה על ידי האספה הלאומית ב-29 במרץ, גלבצ'ב ייקח חופשה ללא תשלום מלשכת מבקר המדינה.

הוא הושבע כראש ממשלה זמני באספה הלאומית ב-9 באפריל, והוא יכהן בתפקיד עד לסיום המשא ומתן על הרכבות הממשלה לאחר הבחירות הקרובות לפרלמנט .<ref></ref> במהלך מסיבת עיתונאים משותפת עם ראש הממשלה היוצא, ניקולאי דנקוב, הוא הבטיח בחירות הוגנות בבולגריה.<ref></ref>

במהלך ישיבת הממשלה הראשונה שלו, הכריז גלבצ'ב כי המשימה העיקרית של הממשלה היא להבטיח שיתקיימו בחירות חופשיות והוגנות.<ref></ref>

== קישורים חיצוניים ==

== הערות שוליים ==

קטגוריה:ראשי ממשלת בולגריה
קטגוריה:פוליטיקאים בולגרים
קטגוריה:בולגרים שנולדו ב-1962
אריא יוספי

אריא יוספי (בפרסית: آریا یوسفی; נולד ב-22 באפריל 2002 בבנדר מאהשהר שבאיראן) הוא כדורגלן איראני המשחק בעמדת המגן הימני בקבוצת ספהאן מליגת העל האיראנית ובנבחרת איראן.

== קריירת מועדונים ==
יוספי גדל במחלקות הנוער של נפט אהוואז וספהאן. בשנת 2021 החל לשחק בקבוצה הבוגרת של ספהאן במסגרת ליגת העל האיראנית.

== קריירה בינלאומית ==
ב-5 בינואר 2024 ערך יוספי את הופעת הבכורה שלו בנבחרת איראן, בניצחון 2-1 על נבחרת בורקינה פאסו במשחק ידידות. נכלל בסגל נבחרת איראן לטורניר גביע אסיה 2023 בשנת 2024, אך לא שיחק בטורניר.

== קישורים חיצוניים ==

== הערות שוליים ==

קטגוריה:כדורגלנים איראנים
קטגוריה:מגני כדורגל איראנים
קטגוריה:כדורגלני ספהאן
קטגוריה:כדורגלני נבחרת איראן
קטגוריה:כדורגלני גביע אסיה 2023
קטגוריה:איראנים שנולדו ב-2002
טייגו לסרדה

טייגו לסרדה (בפורטוגזית: Thiago Lacerda; נולד ב-1978) הוא שחקן ברזילאי.

==ביוגרפיה==
לסרדה נולד בריו דה ז'ניירו, בנעוריו עסק בשחייה ואף זכה במדליות בתחרויות שחייה, הוא עבד תקופה כמוכר בחנות בגדים וגם עסק בדוגמנות, הוא קיבל הצעה להיבחן לתפקיד בטלנובלה "Malhação" והחליט שהוא מעוניין לעסוק במשחק.

הוא שיחק את מתאו, התפקיד הגברי הראשי בטלנובלה טרה נוסטרה. הוא גילם את ג'וזפה גריבלדי במיני סדרה A Casa das Sete Mulheres, ב-2006 שיחק בסרט הקומדיה "Se Eu Fosse Você", אודות בעל ואישה המתחלפים בגוף אחד של השני.

הוא דיבב את סינבד בדיבוב לפורטוגזית ברזילאית בסרט סינבד: אגדת שבעת הימים ואת מטרו-מן בסרט מגה-מוח, את שניהם במקור דיבב בראד פיט. בתיאטרון שיחק בין היתר במחזה המלט.

הוא נשוי לשחקנית ונסה לואס.

==קישורים חיצוניים==

קטגוריה:שחקני קולנוע וטלוויזיה ברזילאים
ההשתלטות האיראנית על אוניית המכולות MCS Aries

ב-13 באפריל 2024 השתלטה איראן על אוניית המכולות MCS Aries, הנמצאת בבעלותה של חברת גורטל ספנות, ואשר הושכרה לחברת MSC. חברת גורטל ספנות קשורה לחברת הספנות זודיאק מריטיים, הנמצאת בבעלות חלקית של איש העסקים הישראלי אייל עופר. על הספינה, שעברה במצר הורמוז, עלו כוחות קומנדו איראניים בעת שהייתה במים בין-לאומיים. לאחר ההשתלטות עליה הועברה האונייה לאיראן.

== רקע ==
איראן עסקה במהלך שנות ה-20 של המאה ה-21 במספר פעולות נגד אוניות שונות שעברו במים בין-לאומיים, ובעיקר נגד אוניות שהופעלו על ידי חברות ספנות בבעלות אירופאית, אמריקאית או ישראלית.<ref></ref>

התקרית התרחשה במהלך ההסלמה בין איראן לישראל במהלך הסכסוך האיראני-ישראלי, לאחר ההתנקשות במוחמד רזא זאהדי וכמה שעות לפני התקיפה האיראנית על ישראל (2024). נשיא ארצות הברית ג'ו ביידן הזהיר את איראן שלא להסלים את המצב בשבוע שקדם לתקרית.<ref></ref>

== MSC Aries ==

MSC Aries היא אוניית מכולות שנבנתה בשנת 2020. נכון לשנת 2024, הספינה הייתה רשומה בפורטוגל. האונייה באורך 366 מטר, ועומק הספנה הוא 51 מטר. האונייה נמצאת בבעלות חלקית של איש העסקים הישראלי אייל עופר ומופעלת על ידי חברתו זודיאק מריטיים. הספינה שייכת לאחת מחברות הבת של זודיאק מריטיים - חברת גורטל ספנות. MSC הייתה אחראית לכל הפעילויות של האונייה.

== התקרית ==
בבוקר ה-13 באפריל 2024 השתלטו כוחות של משמרות המהפכה האסלאמית על האונייה MCS Aries באמצעות מסוק. ההשתלטות על האונייה התרחשה במצר הורמוז במים בין-לאומיים, ובקרבת איחוד האמירויות.<ref></ref> לאחר ההשתלטות הועברה האונייה לאיראן.<ref></ref> על סיפון האונייה היו 25 אנשי צוות: 17 אזרחים הודים, ארבעה פיליפינים, שני אזרחים פקיסטנים, אזרח רוסי אחד ואזרח אסטוני אחד.

==תגובות==
ארצות הברית ובריטניה קבעו שתפיסת האונייה היא הפרה בוטה של החוק הבינלאומי, וקראו לאיראן שחררה.

שר החוץ הישראלי, ישראל כ"ץ, קרא לאיחוד האירופי להטיל סנקציות על משמרות המהפכה האסלאמית של איראן.

== ראו גם ==
* הסכסוך האיראני-ישראלי

==הערות שוליים==

קטגוריה:2024
קטגוריה:יחסים צבאיים איראן–ישראל
קטגוריה:סכסוך איראן-ישראל
קטגוריה:יחסי איראן–ישראל
קטגוריה:תקריות ימיות
Loop (שיר של שרה בוניצ'י)

"Loop" (בעברית: "לולאה") הוא סינגל שהוקלט על ידי הזמרת המלטזית שרה בוניצ'י. הוא יצא באופן עצמאי ב-14 במרץ 2024, וייצג את מלטה באירוויזיון 2024, שהתקיים במאלמה שבשוודיה.

== רקע וכתיבה ==
"Loop" נכתב על ידי בוניצ'י, קווין לי, ליירה גוטקסי אנג'ל, מיכאל ג'ו צ'יני, סבסטיאן פריצ'רד-ג'יימס, ג'ון אמיל יוהאנסן, מת'יו ג'יימס בורג, ג'ו דב, לינאה דב ואלה זבלה.<ref></ref> בראיון ל-ESC Bubble הצהירה בוניצ'י כי השיר נכתב רק עבור תחרות האירוויזיון.<ref></ref> מאוחר יותר אמרה כי מדובר ב"שיר אהבה על גבר שהתאהב בה". לאחר שלב הדייטינג מצא עצמו הזוג ב"לולאה שמחה של אהבה".<ref></ref>

ב-18 באוקטובר 2023 הוכרז השיר כאחד המשתתפים בקדם המלטזי לאירוויזיון 2024.<ref></ref> ב-27 באוקטובר הושמע לראשונה בערב המקצה הראשון של התחרות.<ref></ref> הווידאו קליפ שלו הוקרן ב-1 בפברואר 2024.<ref></ref> גרסתו החדשה של "Loop" יצאה ב-14 במרץ 2024 לאור, והווידאו קליפ שלה כלל כמה קטעים חדשים שצולמו.<ref></ref>

== תחרות הזמר של האירוויזיון ==
=== Malta Eurovision Song Contest 2024 ===
Malta Eurovision Song Contest 2024 הייתה פורמט הקדם שפותח על ידי PBS, על מנת לבחור את השיר מלטזי לאירוויזיון 2024. היא כללה ארבעה מקצים וגמר אחד, ונערכה מאוקטובר 2023 עד לפברואר 2024.<ref name="regulations"></ref><ref></ref> כל המופעים שודר ברשת הטלוויזיה של מלטה TVM, וכן גם בפלטפורמה מקוונת בשם tvmi.mt. התחרות חולקה לארבעה מקצים וגמר. שלבי המקצים הורכבו כל אחד מתשע הופעות שונות, ששודרו כחלק מהפרקים השבועיים של תוכנית הטלוויזיה XOW בין 27 באוקטובר עד ל-17 בנובמבר 2023. משלב המקצים העפילו לשלב הגמר שנים-עשר אמנים, שזהותם נקבעה על ידי שילוב בין קולות השופטים להצבעות הקהל. תחילה תוכנן כי הגמר יערך בערב אחד. אולם ב-9 בינואר 2024 הודיע PBS כי הוא יורכב משלושה פרקים: בראשון יוקרנו בבכורה הווידאו קליפים של שנים-עשר השירים בגמר, "ערב נוסטלגיה" כפרק השני, והגמר עצמו. הם שודרו יום אחר יום בין 1–3 בפברואר.<ref name="regulations"/><ref></ref><ref></ref><ref></ref>

ב-18 באוקטובר הוכרזה בוניצ'י כאחת המשתתפות בקדם.<ref></ref> היא הופיעה שנייה במקצה הראשון של התחרות. העפלתה לגמר הוכרזה ב-24 בנובמבר.<ref></ref> בוניצ'י הופיעה שישית בגמר, וניצחה עם 102 נקודות. היא הגיעה למקום הראשון אצל השופטים ולמקום השני בקהל.

=== באירוויזיון ===
מלטה שובצה להופיע בחלקו הראשון של חצי הגמר השני, שנערך ב-9 במאי 2024.<ref></ref>

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. מלטה הופיעה ראשונה, לפני אלבניה. ב-9 במאי עלתה בוניצ'י על בימת חצי הגמר השני של האירוויזיון וביצעה את שירה "Loop". היא נכשלה בניסיונה להעפיל לגמר שהתקיים ב-11 במאי, לאחר שסיימה במקום ה-16 והאחרון עם 13 נקודות.

== מיקומי שיא ==

== היסטוריית יציאות לאור ==
{| class="wikitable plainrowheaders"
|+היסטוריית יציאות לאור ופורמטים של "Loop"
! scope="col" | אזור
! scope="col" | תאריך
! scope="col" | פורמטים
! scope="col" | חברת תקליטים
! scope="col" | הערות
|-
! scope="row" | עולם
| 14 במרץ 2024
| הזרמת מוזיקה הורדה דיגיטלית
| הוצאה עצמאית
| 
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי מלטה באירוויזיון
קטגוריה:שירים באנגלית
מרוות ירושלים

מַרְוַת יְרוּשָׁלַיִם (שם מדעי: Salvia hierosolymitana) היא צמח עשבוני רב-שנתי (בן חלוף) ים תיכוני, ממשפחת השפתניים.

גובה מרוות ירושלים הוא 40 עד 100 ס"מ, ופריחתו ארגמנית או ורודה (תלוי בזן) והוא בעל שושנת עלים גדולים ומקומטים, שממנה מתפתח גבעול אחד או יותר זקוף ומסתעף מבסיסו לגבעולי משנה נגדיים ואלכסוניים הנושאים תפרחות מסוג מכבד ארוך (על פי רוב כ-40 ס"מ).

הגבעול רָבוּעַ ומכוסה שערות בלוטיות וגם שערות פשוטות. גבעולי התפרחת דביקים (בשונה מרוות איג הדומה לה). וחלקם העליון אדום. העלים נגדיים, פשוטים, משוננים וירוקים, והם מקומטים וקירחים מלמעלה, שעירים מעט לאורך העורקים מלמטה. עלי השושנת גדולים (10 עד 25 ס"מ), דקים, שעירים במקצת, בעלי פטוטרת ארוכה, דמויי ביצה, קהים בקודקודם, שולי העלה בעלי שינון מעוגל בלתי סדיר ולעיתים יש אונות. עלי הגבעול דמויי אזמל, יושבים או בעלי פטוטרת קצרה נראים כלופתים את הגבעול, שפתם משוננת וקודקודם חד. עלי התפרחת קטנים יותר וחסרי פטוטרת, אורכם כאורך הגביע, הם כמעט קירחים, דמויי ביצה, מתחדדים ולעיתים אדמדמים והם קצרים בהרבה מהגביע. הפרחים נישאים בדורים מרוחקים זה מזה. בכל דור 2 עד 6 פרחים. עוקצי הפרחים מחוספסים. הגביע דו-שפתני, ירוק או אדום, משתייר ומתפרה מ-10 מ"מ ל-13 מ"מ והוא מחוספס-זיפני, עם שערות בלוטיות (בשונה ממרוות איג); השפה העליונה נוטה אחורה מעט ובעלת 3 שיניים קטנות ומחודדות; השפה התחתונה ישרה ובעלת 2 שיניים מתארכות לחוד דק וארוך ואורכן קצר מעט מאורך צינור הגביע. הכותרת דו-שפתנית, ארגמנית, מכוסה בשערות בלוטיות והיא ארוכה פי 2.5 עד 3 מהגביע; צינור הכותרת, שאורכה כ-15 מ"מ בולט מאוד מן הגביע וצבעו ארגמן; השפה העליונה בולטת מעל הגביע, זקופה וכפופה קדימה כחרמש, צבעה ארגמן; צבע הכותרת ורוד ארגמן בזן ירוק-הגביע בחורשים בצפון ישראל. השפה התחתונה בעלת שלוש אונות. האונה האמצעית רחבה פרושה ושמוטה (נטויה מטה) וצבעה בהיר יותר מהשפה העליונה; שתי האונות הצדדיות זקופות וצרות ונראות מעליה ולא מצדדיה.

העלווה מתפתחת מתחילת נובמבר עד סוף מאי, והפריחה מתחילת פברואר ועד אמצע מאי. מרוות ירושלים היא מין אנדמי לישראל וסוריה והיא גדלה בקרקעות סלעיות בבתות ובחורשים בכל החבל הים-תיכוני של ישראל, אבל לא בקרקעות חרסיתיות עמוקות ומעובדות.

== זיהוי מקראי ==
חוקר הצומח המקראי, נגה הראובני, מזהה את מרוות ירושלים עם צמח המוריה. זה אחד הפירושים המקובלים לשם הר המוריה, האתר בו נערכה עקידת יצחק לפי המסורת המקראית.<ref></ref>

ייתכן שהשם מוריה קשור לשם מור, כצמחים בעלי ריחות עזים, שמפיקים מהם בשמים, תכונה המאפיינת את צמחי המרווה.

== ראו גם ==
* מרווה
* מור

==קישורים חיצוניים==

* [https://likut.co.il/plants/מרוות-ירושלים/ מרוות ירושלים], באתר "ליקוט"

== הערות שוליים ==

קטגוריה:צמחים שתוארו ב-1853
קטגוריה:טקסונים שתוארו בידי פייר אדמון בואסייה
קטגוריה:ארץ ישראל: שפתניים
קטגוריה:פרחים
קטגוריה:צמחי נוי
הגדת ששון

[[מן המצר קראתי יה מתוך הגדת ששון]]
הגדת ששון (באנגלית: Sassoon Haggadah) היא הגדה של פסח מאוירת שנכתבה במאה ה-14 (תיארוך יצירתה הוא סביבות שנת 1320) בקטלוניה שבספרד. כתב היד נמצא במוזיאון ישראל ומספרו שם MS 181/041.

ההגדה כוללת פיוטים, תפילות ומדרשים לפסח ולחג השבועות.

==כללי==
הגדת ששון נקראת על שם הבעלים הקודמים שלו דוד שלמה ששון, ב-1975 ההגדה נמכרה לסותבי'ס ולאחר מכן נרכשה על ידי תורם אנונימי והועברה למדינת ישראל, שם נשתמרה במוזיאון ישראל שבירושלים.

כתב היד נכתב בכתב מרובע וחצי כתב עברי רהוט ספרדי ובסוף ההגדה גם בחצי כתב עברי רהוט פרובנסלי אשכנזי.

בהגדה אין מיניאטורות של סצנות מקראיות בכל עמוד, אלא איורים הקשורים לטקסט המשולבים במילות הפתיחה – אלה לעיתים כה גדולות שהן מותירות מקום מועט בלבד לטקסט, מה שמזכיר את הגדת ברצלונה. סגנון האיורים כולל דמויות מוארכות עד גיחוך ועיטורי שדים ומפלצות, יצורי כלאיים ובעלי חיים זעירים, בשילוב יסודות שמקורם במסורת יהודי ספרד ובמסורת יהדות אשכנז.

ההגדה מתוארכת לסביבות 1320 בשל הסגנון הגותי ליניארי שלה (<small>קט'</small>), עם כרונולוגיה שדומה להגדת הזהב. הסגנון, הנפוץ מהרבע השני של המאה ה-14, מאפשר למקם את יצירת ההגדה בתוך שטח כתר אראגון. לסטייליזציה של הדמויות וסוג הגרוטסקות הצביע החוקר בצלאל נרקיס על השפעה צרפתית, בעוד העלווה מציינת השפעה בולונית, בדומה למה שבה לידי ביטוי בדקרטום גרטיאני . למרות אופי הנוי, לחלק מהלוחמים המצוירים יש הרלדיקה של כתר אראגון (כפי שניתן לראות בעמודים 20 ו-26).

ביחס לתולדות כתב היד, בהגדה זו ניתן גם לראות את החתימה של צנזור איטלקי בשנת 1687 (עמ' 332), שמעידה שכתב היד הגיע לאיטליה לאחר שבעליו עזב את כתר אראגון.

==גלריה==
<gallery mode=traditional heights=150 widths=150>
Sasson Haggadah Fourth Brothers.jpg|ארבעה בנים מתוך הגדת ששון
Sasson Haggadah Shfoh Hamatha.jpeg|שפוך חמתך מתוך הגדת ששון
Sasson Haggada Ha Lachma Anya.jpg|הא לחמא עניא מתוך הגדת ששון
Sassoon Haggadah Raban Gamaliel.jpg|רבן גמליאל מתוך הגדת ששון
Sassoon Haggadah Eleazar ben Azariah.jpg|אלעזר בן עזריה מתוך הגדת ששון
הלכות בדיקת חמץ הגדת ששון.jpg|הלכות בדיקת חמץ מתוך הגדת ששון
</gallery>

== קישורים חיצוניים ==

* [https://www.imj.org.il/he/collections/361168-0 הסבר על ההגדה] באתר מוזיאון ישראל
* [https://cja.huji.ac.il/browser.php?mode=set&id=135 תמונות דפי ההגדה] באתר [https://cja.huji.ac.il/ The Bezalel Narkiss Index of Jewish Art]

==הערות שוליים==

קטגוריה:כתבי יד עבריים מאוירים
ששון
קטגוריה:ספרי המאה ה-14
מלחמת הכלות

מלחמת הכלות (באנגלית: Bride Wars) הוא סרט קומדיה רומנטית משנת 2009 בבימויו של גארי ויניק, עם קייט הדסון ואן האת'וויי בתפקידים הראשיים.

העלילה היא על שתי חברות ילדות שחלמו להתחתן בתאריכים סמוכים והפכו לאויבות בנפש לאחר שיבוש בקביעת תאריכי חתונתן.

הסרט קיבל ביקורות פושרות אך היה שובר קופות.

==תקציר העלילה==
אוליביה "ליב" לרנר (קייט הדסון) ואמה אלן (אן האת'וויי) היו חברות ילדות צמודות אחת לשנייה. לאחר שצפו בגיל 10 בחתונה במלון פלאזה החליטו להתחתן שם בהגיע זמנן. ליב הפכה לעורכת דין מצליחה ועשירה ואמה הפכה למורה.

כעת ליב מאורסת לדניאל (סטיב האווי) ואמה מאורסת לפלטשר (כריס פראט) שתיהן רוצות להתחתן במלון פלאזה ונרשמות אצל מארגנת החתונות מריון סט. קליר (קנדיס ברגן). למריון יש שני מקומות פנויים ב-6 ביוני ואחד ב-27.

בגלל טעות הן מקבלות אותו תאריך לחתונה, הן מוצאות את הכלה שקבלה ב-27 (קייסי וילסון) אבל היא מסרבת לוותר.

כעת מתחילה מלחמה מי תוותר על ה-6 ביוני. אף אחר לא מוותרת והן מתחילות להתפרע ולהפריע אחת לשנייה, ליב נעזרת בעובד שלה קווין (מייקל ארדן) ואמה במורה המעצבנת דב (קריסטן ג'ונסטון). אמה שולחת בונבונירות שוקולד לליב כדי שתשמין וליב מחליפה לה בהיחבא את הספריי לחום אמה מתגנבת למספרה של ליב, מחדירה לשמפו שלה צבע כחול ומגיעה למסיבת הרווקות של ליב, מתחרה איתה ולמעשה הורסת לה את המסיבה.

ביום החתונה הכפולה מחדירה ליב קלטת שבה נראית אמה פרועה ומשתוללת. אמה מתפרצת לחתונתה של ליב ושתיהן מתקוטטות על הרצפה לתדהמתם של המוזמנים. לבסוף הן מתפייסות. פלטשר לא תומך באלן והיא עוזבת אותו ומתחברת לנייתן (בריאן גרינברג) אחיה של ליב והם נישאים.

כעבור שנה הן נפגשות ומסתבר ששתיהן בהיריון ותאריך הלידה לשתיהן הוא 3 במרץ...

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|קייט הדסון
|אוליביה "ליב" לרנר
|
|-
|אן האת'וויי
|אמה אלן
|
|-
|בריאן גרינברג
|נייתן לרנר
|אח של ליב
|-
|כריס פראט
|פלטשר פלמסון
|ארוס של אמה
|-
|סטיב האווי
|דניאל
|ארוס של ליב
|-
|קנדיס ברגן
|מריון סט. קלר
|מארגנת חתונות
|-
|ג'ון פנקו
|ג'ון אלן
|אבא של אמה
|-
|קריסטן ג'ונסטון
|דב דלגדו
|ידידה של אמה
|-
|קייסי וילסון
|
|כלה
|-
|מייקל ארדן
|קווין
|עוזר של ליב
|}

==קישורים חיצוניים==

*[https://www.youtube.com/watch?v=-fkTqxsGlcQ קדימון למלחמת הכלות], באתר יוטיוב
*[https://www.youtube.com/watch?v=gQwpd1247J8 סצנת מלחמת הכלות], באתר יוטיוב

קטגוריה:סרטי 2009
קטגוריה:סרטים אמריקאיים
קטגוריה:סרטים באנגלית
קטגוריה:סרטי פוקס המאה ה-20
קטגוריה:סרטי קומדיה רומנטית
קטגוריה:סרטים על חתונות
סימה סמי בהאוס

סימה סמי בהאוס (בערבית: سيما سامي بحوث; נולדה ב-26 ביוני 1956) היא דיפלומטית ירדנית ופעילת זכויות נשים, המשמשת מאז 2021 כמנכ"לית ארגון האו"ם לקידום והעצמת נשים. בין השנים 2016 ל-2021 כיהנה כשגרירת ירדן באו"ם. קודם לכן, היא הייתה עוזרת המזכיר הכללי של הליגה הערבית בקהיר, מצרים.

== חיים מוקדמים והשכלה ==
סימה סמי בהאוס נולדה ביוני 1956.<ref></ref> היא בעלת תואר ראשון בספרות אנגלית מאוניברסיטת ירדן, תואר שני בספרות ודרמה מאוניברסיטת אסקס ותואר שלישי בתקשורת המונים ופיתוח מאוניברסיטת אינדיאנה.<ref></ref><ref name="bio"></ref><ref></ref>

== קריירה ==
בהאוס החלה את עבודתה בארגונים בינלאומיים ב-1994 כראש מחלקת התקשורת של יוניסף, ב-1996 עבדה בצנעא, כיועצת פיתוח בארגון הבריאות העולמי. ב-1997 היא חזרה לירדן, וכיהנה בין השנים 1998 ל-2001 כמנהלת המנהלת הקרנות מלך ירדן ומלכת ירדן.<ref name="auto1"></ref> בין השנים 2001-2003 הייתה ראש תחום דוברות ותקשורת בבית המשפט המלכותי ההאשמיטי הירדני, ובין 2003 ל-2005 יועצת למלך ירדן עבדאללה.<ref name="jt"></ref><ref name="auto1" /> בהאוס כיהנה כראש מועצת התקשורת הגבוהה הירדנית בין השנים 2005 - 2008.<ref name="auto1" />

ב-2008 מונתה לעוזרת המזכיר הכללי של הליגה הערבית בקהיר, מצרים.<ref name="auto2"></ref> והחל משנת 2012 באהאוס שימשה כעוזרת המזכיר הכללי של תוכנית הפיתוח של האו"ם (UNDP) וניהלה את לשכה האזורית של UNDP בארצות ערב.<ref></ref> בתפקיד זה, בהאוס הובילה את הפעילות ב-18 משרדי התוכנית של UNDP במדינות המזרח התיכון ואפריקה.<ref name="auto2" /> ב-2016 היא מונתה לנציגה הקבועה של ירדן באו"ם בניו יורק, כאשר החליפה את דינא קעוואר.<ref></ref>

ב-30 בספטמבר 2021 היא מונתה למנהלת השלישית של UN Women.<ref></ref><ref></ref><ref></ref>

== חיים אישיים ==
בהאוס נשואה לזיאד ריפאי ויש להם בת אחת.<ref name="jordan"></ref>

== ביקורת ==
במהלך מתקפת הפתע על ישראל ב-7 באוקטובר 2023, מחבלי חמאס ביצעו תקיפות מיניות בנשים ישראליות. כמנכ"לית ארגון האו"ם לקידום והעצמת נשים, היא והארגון בוקרו על העיכוב הממושך בתגובתם. התגובה הגיעה בעקבות לחץ ציבורי שהופעל כלפיהם.<ref></ref><ref></ref>

== פרסומים ==
<div style="direction: ltr;">
*
*
*
*
</div>

==קישורים חיצוניים==

== הערות שוליים ==

קטגוריה:יוניסף:אישים
קטגוריה:ילידי 1956
קטגוריה:דיפלומטים ירדנים
קטגוריה:שגרירי ירדן
אסלאמשהר

אסלאמשהר (בפרסית: اسلامشهر) היא עיר בפרובינציית טהראן שבאיראן, המשמשת כבירת המחוז באותו השם.<ref name="Eslamhahr County"></ref>

במפקד האוכלוסין ב-2006 מנתה אוכלוסייתה כ-357,171 תושבים ב-91,293 משקי בית.<ref name="2006 census"></ref> המפקד הבא ב-2011 מנה 389,102 נפשות ב-112,487 משקי בית.<ref name="2011 census"></ref> המפקד האחרון ב-2016 הראה כי בעיר מתגוררים 448,129 תושבים ב-137,638 משקי בית.<ref name="2016 census"></ref>

העיר גדלה להיות עיר הבירה המחוזית הלא פרובינציאלית המאוכלסת ביותר והעיר ה-19 בגודלה באיראן.

בגבולות העיר ממוקם נמל התעופה הבין-לאומי האימאם חומייני.

== קישורים חיצוניים ==
* 

== הערות שוליים ==

קטגוריה:איראן: ערים
טמביסה

ׁ
טמביסה (באנגלית: Thembisa) היא עיר בפרובינציית חאוטנג שבדרום אפריקה. העיר הוקמה בשנת 1957 על ידי אוכלוסייה שחורה בעיקרה.

== היסטוריה ==
העיר הוקמה בשנת 1957<nowiki/>על ידי אוכלוסייה שחורה שעברה מאזורים לבנים.<ref></ref> זוהי העיר השנייה בגודלה בחאוטונג לאחר סווטו.<ref></ref>

ב-26 ביולי 2016 העיר נפגעה על ידי סופת טורנדו. כ-20 אנשים נפצעו קשה ויותר מ-400 נותרו חסרי כל.

== תחבורה ==
טמביסה מחוברת לפרטוריה באמצעות שני כבישים ראשיים - כביש המטרופוליטני M57 והכביש המהיר R21 שעוקפים את תמביסה ממזרח.

== קישורים חיצוניים ==

== הערות שוליים ==

קטגוריה:יישובים שהוקמו ב-1957
קטגוריה:דרום אפריקה: ערים
קאטלהונג

קאטלהונג (באנגלית: Katlehong) היא עיר בפרובינציית חאוטנג שבדרום אפריקה. העיר ממוקמת כ-28 קילומטרים דרומית-מזרחית ליוהנסבורג וליד הכביש המהיר N3.

== הסיטוריה ==
בתחילת שנות ה-90 של המאה ה-20 (בסמוך לבחירות הארציות ולאחר סיום האפרטהייד) קאטלהונג חוותה מתחים פוליטיים ואתניים רבים.

כיום העיר משמשת כמרכז תרבותי חשוב.

== קישורים חיצוניים ==

קטגוריה:יישובים שהוקמו ב-1945
קטגוריה:דרום אפריקה: ערים
דובדבן בינג

דובדבן בינג (באנגלית: Bing cherry) הוא זן של דובדבן הבר או המתוק (Prunus avium) שמקורו באזור הפסיפיק נורת' וסט, במילווקי, אורגון, שבארצות הברית. הבינג נותר זן מרכזי באורגון,<ref name="Epoch">Zebian, Maureen. (8/11/2011) "'Bing' Those Cherries On!" The Epoch Times, Northern California Edition. Accessed August 2011.</ref> וושינגטון, קליפורניה,<ref name="Epoch" /> ויסקונסין<ref name="Epoch" /> וקולומביה הבריטית. זהו הזן המגודל ביותר של דובדבן מתוק בארצות הברית.<ref name="OregonProgress">Peg Herring, [http://oregonprogress.oregonstate.edu/fall-2009/cherries Bing cherries are an American favorite. But who was Bing?] , Oregon Progress, Oregon State University Agricultural Experiment Station, Fall 2009.</ref>

== היסטוריה ==
הזן נגזר מההכלאה ב"האבקה פתוחה" (מתייחסת למגוון מושגים בהקשר של רביית צמחים. באופן כללי, המונח מתייחס לצמחים המואבקים באופן טבעי על ידי ציפורים, חרקים, רוח או ידי אדם) בין "הדובדבן השחור הרפובליקאי" לבין רויאל אן (הידוע גם בשם נפוליאון) (בשנת 1875 על ידי הורטיקולטורה אורגון סת' לולינג ומנהל החווה חקלאית הסיני שלו ממנצ'וריה אה בינג, שעל שמו נקרא הזן. <ref></ref>

לפי הדיווחים, אה בינג נולד בסין והיגר לארצות הברית בערך ב-1855. הוא עבד כמנהל עבודה במטעי הפירות של משפחת לולינג במילווקי במשך כ-35 שנים, פיקח על עובדים אחרים וטיפל בעצים. הוא חזר לסין ב-1889 לביקור. בשל ההגבלות של חוק הדרת הסינים משנת 1882 הוא מעולם לא חזר לארצות הברית. <ref>[http://www.infoplease.com/ipa/A0900104.html Ah Bing], Infoplease.com, accessed September 23, 2010</ref> מקורות חלוקים בשאלה האם אה בינג היה אחראי לפיתוח הזן, או שהוא פותח על ידי לולינג ונקרא לכבודו של בינג בשל שירותו הארוך כמנהל עבודה בפרדס.<ref name="OregonProgress" /> <ref></ref>

== ייצור בוסתנאי ==
דובדבני בינג משמשים כמעט אך ורק לשוק הפירות הטריים. הזן בינג הם דובדבנים גדולים, כהים ומוצקים שעומדים היטב במשלוח, אך ייפתחו (יתפוצצו) אם ייחשפו לגשם בסמוך לקטיף. אקלים יבש-קיצי נדרש לקטיף של דובדבן הבינג, מה שהופך אותם למתאימים במיוחד לאקלים של צפון מערב האוקיינוס השקט וקליפורניה.

== בריאות ==
דובדבני בינג עשירים בנוגדי חמצון.<ref>[http://www.ars.usda.gov/is/ar/archive/mar08/fruit0308.htm "A Daily Dose of Antioxidants?" in Agricultural Research, March 2008.]</ref> מחקר של מחלקת החקלאות של ארצות הברית מצביע על כך שדובדבני בינג טריים עשויים לעזור לסובלים מדלקת פרקים וגאוט.<ref></ref> עם זאת, מנהל המזון והתרופות האמריקאי מזהיר, כי טענות אלו עדיין לא הוכחו.<ref>[https://www.fda.gov/Food/GuidanceComplianceRegulatoryInformation/ComplianceEnforcement/ucm081724.htm List of Firms Receiving Warning Letters Regarding Cherry and other Fruit-Based Products with Disease Claims in Labeling] </ref>

== לקריאה נוספת ==
* רשימת מזונות על שם אנשים

== קישורים חיצוניים ==
* [https://web.archive.org/web/20070427213235/http://www.uga.edu/fruit/cherry.html הכל על דובדבנים]
== הערות שוליים ==

קטגוריה:פירות
קטגוריה:מאכלים הקרויים על שם אישים
וולפרמס-אשנבך

וולפרמס-אשנבך (בגרמנית: Wolframs-Eschenbach) היא עיירה במחוז אנסבך, בבוואריה, גרמניה. היא שוכנת 14 ק"מ דרומית-מזרחית לאנסבך ו-36 ק"מ דרומית-מערבית לנירנברג.

וולפרמס-אשנבך, שנקראה בעבר "אשנבאך" ו"אובר-אשנבך", היא עיירה קטנה, שנוסדה בימי הביניים, אשר עד היום משמרת אדריכלות בת כ-500 שנה.

בשנת 1917 שונה שמה של העיירה לכבוד בנה המפורסם ביותר, הטרובדור וולפרם פון אשנבך, שהיה משורר מימי הביניים. כנסייה בולטת היא Liebfrauenmünster (כנסיית גבירתנו).
וולפרמס-אשנבך מדרום מזרח

== אישים ידועים מהעיירה ==
* וולפרם פון אשנבך (1170–1220 לערך) הוא אחד ממשוררי ימי הביניים המפורסמים ביותר. יצירתו המפורסמת ביותר היא "פרציפל".
* פרידריך דר (1908–1993) היה כומר קתולי גרמני, פרופסור לתאולוגיה ופזמונאי שירים דתיים, שעיצב את ספר ההמנונים "גוטסלוב".

==קישורים חיצוניים==
* 

קטגוריה:בוואריה: ערים
קהייליטשה

קהייליטשה (באנגלית: Khayelitsha) היא עיר בפרובינציית הכף המערבי שבדרום אפריקה. משמעות השם בשפת הקוסה היא "בית חדש".<ref></ref> היא נחשבת לאחת מהערים הגדולות<ref name="ipsnews.net">[http://ipsnews.net/news.asp?idnews=54270 New, Assertive Women's Voices in Local Election] by Erna Curry, 29 January 2011</ref> והצומחות ביותר בדרום אפריקה.

== היסטוריה ==
התוכניות לבניית קהייליטשה החלו ב-1983 על ידי המשרד לשיתוף פעולה ולפיתוח. הקמת העיר הייתה חלק מהקמת ערים מופרדות גזעית בשנות האפרטהייד<ref name="GroundUP"></ref>. העיר אוכלסה בעיקר על ידי שחורים.

== דמוגרפיה ==
קהייליטשה, 2015
על פי מפקד האוכלוסין מ-2011, אוכלוסיית קהייליטשה מונה 391,749 תושבים.<ref name=":0"></ref> בשנת 2018 אוכלוסיית העיר הוערכה בקצת פחות מ-500,000 איש.<ref></ref> יש מחלוקות על נתונים אלו, וישנן טענות שהעיר גדולה בהרבה.<ref></ref>

ההרכב האתני של התושבים הוא: 99.5% שחורים, 0.47% צבעוניים ו-0.03% לבנים. השפה הדומיננטית היא הקוסה (שמדוברת על ידי 96.77% מהאוכלוסייה). האוכלוסייה המקומית היא צעירה מאוד, כאשר פחות מ-7% מהתושבים הם בני יותר מ-50 ומעל ל-40% מהתושבים מתחת לגיל 19.

כ-75% מהתושבים מזהים את עצמם כנוצרים, וכ-20% דוגלים באמונות מסורתיות. ישנו מיעוט מוסלמי קטן.<ref></ref>

קהייליטשה היא אחת הערים העניות ביותר באזור קייפטאון, עם הכנסה ממוצעת של כ-1,872 דולר למשפחה בשנה, כחצי מהממוצע בקייפטאון.<ref name="xe2014"></ref> רוב מ-118,000 משקי הבית מתקיימים בדירות לא רשמיות.<ref name="KhayelitshaCommission"></ref>

== קישורים חיצוניים ==

== הערות שוליים ==

קטגוריה:דרום אפריקה: ערים
איבהאיי

איבהאיי (באנגלית: iBhayi) היא עיר גדולה ליד פורט אליזבת שבדרום אפריקה. נכון לשנת 2011, התגוררו בעיר כ-238,000 תושבים.

איבהאיי הוא אוסף של עיירות שחורות ברובן הממוקמות צפונית לעיר פורט אליזבת<ref></ref>. כ-98.63% מהתושבים הם שחורים. שאר התושבים הם צבעוניים, אסייתים ולבנים.

== קישורים חיצוניים ==

== הערות שוליים ==

קטגוריה:דרום אפריקה: ערים